Odense Adresse-Contoirs Efterretninger, 1836-10-16
Jndbydelse til Medborgere og Medborgerinder, at bidrage til Forfremmelsen af Asylets Øiemed i Odense. Allerede tidligere havde Hs. Kongelige Høihed Prindsesse, Caroline Amalia søgt at vække Jnteresse for Oprettelsen af et Asyl eller Tilsynsskole for Smaabørn i Odense; det skyldes denne ædle Prindsesses udholdende Nidkjærhed, at denne Anstalt nu virkeligen vil kunne træde i Kraft. Men kun ved Manges velvillige Bidrag og Bistand kan Tilsynsskolen vente at opfylde alle de velgjørende Øiemed, som lade sig forene med Samme. Vi give os derfor den Frihed at indbyde vore ærede Medborgere og Medborgerinder til, ved deres kraftige Velvillie, at bidrage til denne veldædige Anstalts Fremme, og hensætte derfor de Hovedtræk, som foreløbigen ere bragte i Forslag. Enhver, som bidrager 2 Rbd. aarligen eller derover, hvad enten det er Dame eller Herre, gift eller ugift, men dog konfirmeret, havende Ophold i eller udenfor Odense, er derved ordentligt Medlem af Foreningen til et Asyls Oprettelse i Odense. Foretrækker Nogen at give 500 Rbd. eengang for Alle, da erholdes derved den samme Rettighed. Vil Nogen give en mindre Sum end 50 Rbd. engang for Alle eller et mindre aarligt Bidrag end 2 Rbd., da modtages Saadant med Taknemmelighed; men Rettigheden til at være ordentligt Medlem opnaaes kunved de førstnævnte Bidrag. Den umiddelbare Bestyrelse af Asylets Virksomhed, saavelsom det daglige Tilsyn med Samme, vil blive overdraget ganske til Damer. Til den Ende er det foreløbigen vedtaget, at der af de Damer, som ere ordentlige Medlemmer, ville blive at udvælge 12 Jnspectricer, blandt hvilke ei høiere end 6 maae være ugifte, der efter fælleds Aftale dele det daglige Tilsyn indbyrdes. Disse Damer vælges i de 2 Generalforsamlinger, som aarligen blive at afholde. Til disse Generalforsamlinger have blot Damer Adgang, saavidt de - som sagt - ere ordentlige Medlemmer af Foreningen, og de Herrer, der blive valgte til Medbestyrere af Samme J den første Generalforsamling, som vil blive afholdt, saasnart et tilstrækkeligt Antal af ordentlige Medlemmer, baade af Damer og Herrer, have anmeldt sig, ville de første 12 Jnspectricer, blive valgte blandt Damerne af disse selv ved Stemmeflerhed. Hvert Halvaar fratræde de 2 ældste Jnspectricer, og maa i det første Aar ei vælges paa ny, i de Fratrædendes Sted vælge de i Generalforsamlingen tilstedeværende Damer 2de nye Jnspectricer. Disses Forretninger ville nærmere blive bestemte ved Overveielse af Generalforsamlingen, i hvilken overhovedet alle Gjenstande af Vigtighed, Tilsynsskolen betræffende, ville blive at foretage og drøfte. Hs. Kongelige Høyhed har havt den Naade, ifølge Undertegnedes underdanigste Jndstilling desangaaende, at stille sig i Spidsen for Foreningen som dens Patronesse, en Naade, som upaatvivleligen vil bringe Liv og Velsignelse over dette, især paa qvindelig Samvirken begrundede Foretagende, det første af et saadant Slags i Odense. Blandt de Herrer, som ere ordentlige Medlemmer, ville blive at udvælge Nogle til Medbestyrere, af hvilke igjen en overtager den Forretning, at lede Forhandlingerne ved Generalforsamlinger ne, føre Protokollen, Korrespondeneen m.m., en Anden overtager Kassererforretningerne, og Alle ere beredvillige til at yde Jnspectricerne al mulig Bistand og Oplysning med Hensyn til Indretning, Underviisning, Bestyrelse i Asylet m. m. Det Forestaaende indeholder blot nogle af de foreløbige Grundtræk til Foreningen, da Alt senere vil blive underkastet Generalforsamlingernes Drøftelse, naar Foreningen først har dannet sig.